રિલાયન્સના જોઈન્ટ ચીફ ફાઈનાન્શિયલ ઓફિસર વેંકટચારી શ્રીકાંતે કહ્યું હતું કે ભાવ ઘટે ત્યારે તમારે તેને અનુરૂપ ફેરફાર કરવા પડે છે. આથી તાજેતરમાં પેટ્રોલ-ડીઝલમાં ભાવ ઘટ્યા તેને કારણે અમે રિટેલ પેટ્રોલિયમ અંગે અમારી રણનીતિ બદલીશું નહીં. રિલાયન્સ આગામી ત્રણ વર્ષમાં બ્રિટિશ પેટ્રોલિયમ સાથે મળીને 2000 રિટેલ સ્ટેશન સ્થાપશે. એશિયન ફ્યૂઅલ માર્કેટમાં અનેક કંપનીઓ સક્રિય છે અને નવી રિફાઈનરી ક્ષમતા પણ ખાસ્સી વધી છે, જેને કારણે રિલાયન્સે સ્થાનિક બજાર પર ફોકસ કર્યું છે. ક્રૂડ ઓઈલના ભાવ ખાસ્સા વધી જતા અને નવી ક્ષમતા ઊભી થતા કંપનીઓના પ્રોફિટ માર્જિન પર અસર થઈ છે.